
SMULKIOJO IR VIDUTINIO VERSLO RĖMIMO FONDO 2026 METŲ ATASKAITA

Mažeikių rajono savivaldybės (toliau – Savivaldybė) taryba, siekdama skatinti smulkųjį ir vidutinį verslą Mažeikių rajone, Savivaldybės 2026 metų biudžeto Ekonominės plėtros programoje numatė 100 000,00 Eur finansinei paramai smulkiojo ir vidutinio verslo (toliau – SVV) subjektams teikti. 
Vadovaujantis Savivaldybės SVV rėmimo fondo nuostatais, patvirtintais Savivaldybės tarybos 2024 m. birželio 20 d. sprendimu Nr. T1-295 „Dėl Mažeikių rajono savivaldybės smulkiojo ir vidutinio verslo rėmimo fondo nuostatų patvirtinimo“ (Savivaldybės tarybos
2026 m. balandžio  15 d. sprendimo Nr. T1-72 redakcija) (toliau – Nuostatai), buvo atliktas 102 gautų SVV subjektų paraiškų vertinimas. 
SVV rėmimo fondo komisija, atlikdama SVV subjektų pateiktų paraiškų vertinimą, nustatė, kad 34 SVV subjektų pateiktos paraiškos neatitiko finansavimo sąlygų (tai sudarė 33,33 proc. visų pateiktų paraiškų, kurių bendra suma – 88 168,66 Eur), iš kurių: 10 pateiktų paraiškų neatitiko Nuostatų 31 punkto, kuriame numatyta, kad pareiškėjas dalinę finansinę paramą pagal tą pačią finansinės paramos formą gali gauti tik vieną kartą per trejų metų laikotarpį; 8 paraiškos neatitiko Nuostatų 55.1.2 papunkčio, kuriame numatyta, kad pareiškėjai, vykdantys veiklą pagal verslo liudijimus ar individualios veiklos pažymas, veiklą, kuriai prašoma finansinė parama, Savivaldybėje turi būti vykdę ne mažiau kaip 300 kalendorinių dienų (vertinama informacija – 12 mėnesių iki paraiškos pateikimo dienos); 6 paraiškos neatitiko Nuostatų 48 punkto, kadangi paraiškos vertinimo metu nustatyti trūkumai buvo nepašalinti per nustatytą terminą. Likusios 10 SVV subjektų paraiškų buvo atmestos, kadangi neatitiko kitų reikalavimų, numatytų Nuostatų 24 arba 27 punkte bei 26.1.1 arba 50.2 papunktyje.
Su SVV subjektais, kurių paraiškos atitiko Nuostatų reikalavimus, pasirašytos 53 finansinės paramos sutartys. SVV subjektų iniciatyva 2 sutartys po pasirašymo buvo nutrauktos. Likusių galioti 51 finansinės paramos sutarties bendra vertė – 75 454,78 Eur. 2026 metais gavusių paramą SVV subjektų dalis nuo visų besikreipusiųjų paramos iš SVV rėmimo fondo sudarė 50 proc. (planuota reikšmė – 90 proc.). 
[bookmark: _Hlk242352503]2026 metais SVV subjektų pateiktų paraiškų suma sudarė 164 932,87 Eur. Kadangi ši suma 64 932,87 Eur viršijo SVV rėmimo fondui iš Savivaldybės biudžeto skirtas lėšas, SVV rėmimo fondo komisija, vadovaudamasi Nuostatų 33 punkte nurodytais prioritetinių balų suteikimo kriterijais, atliko pateiktų paraiškų reitingavimo procedūrą. Atsižvelgiant į tai, kiek prioritetinių balų surinko subjektai, jų paraiškos buvo priskirtos trims grupėms, taikant skirtingą finansavimo dalį: 95 proc., 65 proc. arba 35 proc. Apibendrinti duomenys pagal prioritetinius balus ir finansavimo intensyvumą pateikti 1-oje lentelėje.
1 lentelė. SVV subjektų paraiškų paskirstymas pagal prioritetinius balus ir finansavimo intensyvumą 2026 metais
Vnt.
	Prioritetinių balų intervalas ir skiriamo finansavimo dalis (proc.)
	Tinkamų finansuoti paraiškų skaičius
	Finansinės paramos atsisakiusiųjų skaičius
	Pasirašytų finansinės paramos sutarčių skaičius
	Nutrauktų finansinės paramos sutarčių skaičius

	nuo 3,51 balo iki 5,25 balo – 95 proc. 
	18
	2
	16
	0

	nuo 1,76 balo iki 3,5 balo – 65 proc.
	24
	5
	19
	1

	iki 1,75 balo – 35 proc.
	26
	8
	18
	1

	Iš viso
	68
	15
	53
	2



Kaip matyti iš 1 lentelės duomenų, 15 SVV subjektų atsisakė finansinės paramos, o tai sudarė 22,06 proc. visų paraiškų, kurios buvo pripažintos tinkamomis finansuoti.
1 SVV subjektas grąžino dalį suteiktos finansinės paramos (grąžintos paramos vertė – 240,50 Eur), kadangi įsigytų darbo procese naudojamų priemonių vertė buvo mažesnė nei nurodyta pateiktoje paraiškoje.
Informacija apie finansinės paramos iš SVV rėmimo fondo paskirstymą 2026 metais pateikta 2-oje lentelėje.

2 lentelė. SVV rėmimo fondo finansinės paramos paskirstymas 2026 metais
Eur
	Eil. Nr.
	Finansinės paramos forma
	SVV subjektų pateiktų paraiškų skaičius
	Paraiškų suma
	Skirta parama
	Neatitiko reikalavimų / grąžinta parama ar jos dalis
	Pasirašytų sutarčių skaičius

	1. 
	Vienkartinė išmoka (išlaidų kompensavimas) SVV subjektams įrengimų, darbo priemonių ir technologinės įrangos išlaidoms iš dalies padengti
	97
	160 662,87
	74 314,78
	89 620,99
	48

	2.
	Vienkartinė išmoka (išlaidų kompensavimas) SVV subjektams kompiuterinės, programinės įrangos, įmonės tinklalapio sukūrimo ir paskelbimo serveryje išlaidoms iš dalies padengti
	1
	400,00
	380,00
	0,00
	1

	3.
	Vienkartinė išmoka (išlaidų kompensavimas) SVV subjektams, pradėjusiems individualią veiklą
	4
	3870,00
	760,00
	3 070,00
	2

	4.
	Banko ir (ar) kredito unijos suteikto kredito palūkanų dalinis dengimas
	0
	0,00
	0,00
	0,00
	0

	5.
	Verslininkų kvalifikacijos kėlimo išlaidų dalinis dengimas
	0
	0,00
	0,00
	0,00
	0

	6.
	Dalyvavimo parodoje išlaidų dalinis dengimas
	0
	0,00
	0,00
	0,00
	0

	7.
	Seminarų, mokymų, konferencijų, parodų organizavimo išlaidų dalinis dengimas
	0
	0,00
	0,00
	0,00
	0

	8.
	Patalpų verslui nuomos kainos dalinis dengimas
	0
	0,00
	0,00
	0,00
	0

	Iš viso
	102
	164 932,87
	75 454,78
	92 690,99
	51



Siekiant 2026 metų SVV rėmimo fondo veiklos rezultatus palyginti su ankstesnių metų duomenimis, 1 paveiksle pateikiama SVV subjektų pateiktų ir finansuotų paraiškų skaičiaus bei finansavimo intensyvumo kaita 2022–2026 metais.

1 pav. SVV subjektų pateiktų ir finansuotų paraiškų skaičiaus bei finansavimo
intensyvumo kaita 2022–2026 metais

Kaip matyti 1 paveiksle pateiktame grafike, 2026 metais pateiktų SVV subjektų paraiškų skaičius buvo panašus kaip 2022 ir 2023 metais. 2024 metais SVV rėmimo fondui lėšų skirta nebuvo. Didžiausias finansavimo intensyvumas buvo pasiektas 2023 metais, o 2026 metais užfiksuoti žemiausi finansavimo rodikliai. Tam įtakos galėjo turėti didesnis finansinės paramos atsisakiusiųjų skaičius. 

________________________

Pateikta paraiškų, vnt.	
2022	2023	2024	2025	2026	105	103	0	92	102	Finansuota paraiškų, vnt.	-

2022	2023	2024	2025	2026	63	86	0	65	51	Finansuota pateiktų paraiškų dalis	[REIKŠMĖ]%
[REIKŠMĖ]%

[REIKŠMĖ]%
[REIKŠMĖ]%


2022	2023	2024	2025	2026	60	83.5	70.650000000000006	50	



